• El tabac disminueix la capacitat pulmonar i provoca, a la llarga, malalties respiratòries importants.
Les persones fumadores són menys resistents a l'exercici físic i es cansen més quan han de fer algun esforç.
El fumador crònic té una tos típica permanent i quan pateix alguna infecció respiratòria (refredat, bronquitis, etc.), li és més difícil guarir-se'n.
• El consum de tabac augmenta dotze vegades el risc de tenir càncer de pulmó.
Aquest risc es relaciona amb el nombre de cigarretes fumades, l'edat d'iniciació en l'hàbit i les maneres de fumar que augmenten l'exposició del pulmó als contaminants del tabac.
• El tabac constitueix un factor de risc cardiovascular de primer ordre.
• El tabac també és un factor de risc pel que fa a l'aparició de càncers de laringe, de boca, d'esòfag, etc.
• Les úlceres gàstriques i duodenals són més freqüents en les persones fumadores.
• El fum del tabac disminueix la visió i els reflexos del conductor que fuma, raó per la qual pot causar accidents.
• L'hàbit del tabaquisme és un factor important de risc d'incendis, tant dins de casa com en llocs públics, sobretot als boscos.
• El 32è informe del director general de Sanitat d'Estats Units, "The Health Consequences of Smoking: 50 Years of Progress" posa en relleu que fumar causa càncer colorectal i de fetge, i augmenta la taxa de fracàs terapèutic per a tots els càncers.
L'informe també posa de manifest que el tabaquisme causa diabetis mellitus, artritis reumatoide i debilitat del sistema immunitari, més risc de tuberculosi i de mort, així com embaràs ectòpic (en les trompes) i problemes de fertilitat, llavi leporí i paladar fes en nadons de dones que van fumar al començament de l'embaràs, disfunció erèctil i degeneració macular associada amb l'edat.
El consum de tabac té uns riscos particulars en les dones, especialment durant la gestació i l'etapa d'alletament del nadó.
Entre les alteracions en la salut reproductiva de les dones i els efectes adversos del consum de tabac durant la gestació s'hi inclouen:
A més a més, el consum de tabac:
• Avança l'aparició de la menopausa.
• Afebleix els ossos i augmenta el risc de fractures després de la menopausa.
El tabaquisme passiu no és només una qüestió de respecte i cortesia per als altres, sinó que representa un risc important per a la salut.
• Les persones adultes sotmeses durant anys al tabac ambiental tenen el doble de possibilitats de patir un càncer de pulmó.
• En els pacients amb problemes respiratoris i cardíacs, pot agreujar el curs de la malaltia i empitjorar el seu pronòstic i tractament.
• En la dona gestant, el tabaquisme involuntari produeix complicacions durant l'embaràs i trastorns en el desenvolupament del fetus i/o del nadó.
• En la infància, es relaciona amb un increment del risc de mort sobtada del lactant, malalties respiratòries agudes, empitjorament de l'asma i malalties agudes cròniques de la oïda mitjana.
Evitar el fum del tabac als infants té un munt de beneficis
El document, adreçat a les dones embarassades, informa dels beneficis que la deshabituació tabàquica comporta per al nadó i ofereix alguns consells pràctics per deixar de fumar.
Aquest tríptic fa referència a l'aire carregat de fum de tabac com una font important de contaminació ambiental, que té efectes greus sobre la salut de les persones no fumadores.
És una eina adreçada a pares i mares que intenta resoldre dubtes, pors i inseguretats pròpies de la tasca d'educar els fills i filles en relació amb el consum de tabac.
La introducció els situa en el context de la prevenció i el segon bloc conté informació general sobre els efectes i particularitats d'aquesta substància, tot desfent alguns tòpics i creences.
Finalment, es donen pautes d'actuació en funció del patró de conducta i/o consum dels fills i filles.